Държавен вестник, бр. 105, 2018 г., стр. 131

БРОЙ  105	
Д Ъ Р Ж А В Е Н  В Е С Т Н И К 	
СТР.  131  
дължава по източната граница на този имот до 
т. З с координати Х=46484896.85 и Y=665718.33 и 
по северната граница на подотдел 77/Ч отива в 
т. И на имот 75.1023 с координати Х=4648922.95 
и У=665884.18 и оттам по западната, южната 
и част от източните граници на същия имот и 
оттам се затваря в т. А. 
Б. Предписания за опазване:
1. Предписания за опазване на територията 
на АНКЦ:
Определя се като територия за археологиче-
ско проучване (при необходимост), консервация, 
реставрация и експониране на археологически 
недвижими културни ценности и структури. За-
бранява се почвената обработка, засаждането на 
нова дървесна, храстова и тревна растителност, 
трайни насаждения с дълбока коренова система, 
както и използването на територията за пасище, 
мера и ливада. Забраняват се всякакви строи-
телни дейности, с изключение на изграждане на 
инфраструктура, свързана със защитата и/или 
експонирането на археологическата недвижима 
културна ценност, или за минимално необходи-
мото благоустрояване и осигуряване на достъп 
и обслужване на посетителите  – навеси, бесед-
ки, погледни площадки, пътеки, художествено 
и функционално осветление, експозиционни 
информационни табла.
Допуска се използването на югозападната 
част на ПИ с идентификатор 46663.75.1023 (в 
края на асфалтовия път) за оформяне на подход, 
обслужващ АНКЦ. Тук се допуска изграждане 
на паркинг/обръщало за МПС (без асфалтово 
покритие), монтаж на преместваеми обекти, 
свързани с обслужването на посетителите –  
информационни табели, места за отдих, посети-
телски информационен център, определени по 
схема и индивидуални проекти. Дейностите по 
реализацията им задължително се извършват 
под наблюдение на археолог и при стриктно 
спазване на чл. 160, ал. 2 от Закона за културното 
наследство (ЗКН). Схемите и проектите, както и 
всички горецитирани дейности и инвестиционни 
инициативи за територията на АНКЦ се съгла-
суват с Министерството на културата по реда на 
чл. 83 и 84 от ЗКН на основание чл. 14, ал. 1, 
т. 13 от ЗКН с РИОСВ – Бургас, Регионалната 
дирекция по горите (РДГ) – Бургас, и ТП ДГС 
„Малко Търново“.
Дейностите по социализацията на АНКЦ, на-
рушаващи целостта на земния пласт, се извършват 
задължително под ръководството на археолог при 
условията на чл. 161 от ЗКН.
Забранява се използването на територията, 
включена в границите на АНКЦ, за депо за вся-
какъв вид отпадъци.
На територията на археологическата ценност 
се забранява сеч и изкореняване на дървесна и 
храстова растителност, с изключение на необхо-
димото за социализацията на обекта. В такива 
случаи дейностите се извършват задължително 
в присъствието на археолог и след съгласуване с 
ТП ДГС „Малко Търново“ и РДГ – Бургас.
Забранява се бивакуването и паленето на 
огньове.
2. Предписания за опазване на територията 
на охранителната зона на АНКЦ:
Определя се като зона за археологическо 
наблюдение, проучване и експониране на ар-
хеологически недвижими културни ценности и 
структури.
На територията на охранителната зона се 
прилагат дейностите и мероприятията, пред-
видени в ГСП на ТП ДГС „Малко Търново“ от 
2018 г. (в процедура на утвърждаване). Допуска 
се поддръжка, ремонт на съществуващите горски 
пътища, както и при необходимост прокарването 
на нови. Горскостопанските работи, свързани с 
нарушаване на земния пласт, се извършват задъл-
жително в присъствието на археолог при спазване 
на изискванията на чл. 160, ал. 2 от ЗКН. С цел 
осигуряване на археологическо наблюдение ТП 
ДГС „Малко Търново“ предварително уведомява 
Историческия музей – Малко Търново, за наме-
ренията си. Допуска се ремонт и поддръжка на 
частта от асфалтовия път, попадаща в границите 
на охранителната зона, при спазване на същите 
изисквания.
За териториите, където са разположени ар-
хеологическите недвижими културни ценности 
„Антична сграда с ограден зид“ (отдел 76 (т) и част 
от отдел 77 (ш) и „Могилен некропол“ (в част от 
отдел 76 (п) по ГСП на ТП ДГС „Малко Търново“ 
от 2018 г.), се забраняват всякакви горскостопански 
дейности и мероприятия, нарушаващи целостта 
на земния пласт и застрашаващи с унищожаване 
или компрометиране археологическите недвижи-
ми културни ценности. Допуска се единствено 
археологическо, геофизическо проучване, консер-
вация, реставрация, експониране и социализация 
на АНКЦ и структури.
Когато във връзка с археологически проуч-
вания или провеждане на дейности, свързани 
с консервация, реставрация и експониране на 
археологически структури, и изграждане на турис-
тическа инфраструктура се налага почистване от 
дървесна и храстова растителност, задължително 
тези дейности се съгласуват с ТП ДГС „Малко 
Търново“ и РДГ –  Бургас.
Разрешава се ловно-стопанска дейност. Забра-
нява се паша на кози и свине.
Забранява се изграждането на депа за преработ-
ка и съхранение на какъвто и да е вид отпадъци.
Забранява се откриването на кариери за добив 
на подземни богатства и инертни материали.
ІІ. Заповедта да се впише в Националния ре-
гистър на недвижимите културни ценности към 
Националния институт за недвижимо културно 
наследство.
ІІІ. Пълният текстови и графичен материал за 
обекта по т. I, приложение към настоящата запо-
вед, се съхранява в Националния документален 
архив на Националния институт за недвижимо 
културно наследство. Достъпът до него се осъ-
ществява чрез регистъра по чл. 68 от ЗКН към 
Националния институт за недвижимо културно 
наследство.
Заповедта може да бъде обжалвана по реда 
на Административнопроцесуалния кодекс пред 
Административния съд – София-град.
За министър: 
Ам. Гешева
11013